મોદી સરકાર જાણે છે કે બેનામી મિલકતોના સોદામાં કરોડો અને અબજો રૂપિયાનું કાળું નાણું રોકવામાં આવ્યું છે. પ્રોપર્ટી નિષ્ણાતોનું માનવું છે કે મોદી સરકાર હવે આ પ્રકારના તમામ પ્રોપર્ટી સોદા માટે ‘નો યોર કસ્ટમર’ (કેવાયસી) રજિસ્ટ્રેશન ફરજિયાત બનાવીને પ્રોપર્ટીના બેનામી સોદાઓ સામે ત્રાટકશે. આ પગલાંથી તમામ મિલકતોના માલિકોએ (રહેણાક, વાણિજ્ય અને જમીનના પ્લોટના સોદા સહિત) ફરજિયાત કેવાયસી રજિસ્ટ્રેશન કરાવીને પોતાની ઓળખ આપવી પડશે. જેમના નામે બેનામી મિલકતો હશે તેમને જેલમાં જવું પડશે અને તેમની મિલકતો પણ સરકાર જપ્ત કરી લેશે. આ માટે જ મોદીએ ગોવા ખાતે જણાવ્યું હતું કે અહીં કાર્યવાહીનો અંત આવી જતો નથી.